Diari Oficial de la Generalitat Valenciana


Sumari del DOGV 5336, del 31-08-2006 (2006/9604)

RESOLUCIÓ de 5 de juliol de 2006, de la Conselleria de Territori i Habitatge, sobre la declaració d'àrea de rehabilitació del centre històric de Lucena del Cid (Castelló).
---------------------------------------------------------------------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9604


Data del document
:   05-07-2006

Organisme emissor
:   Conselleria de Territori i Habitatge

Tipus de document
:   Resolució

Correcció d'errades

 Descriptors 

:   * Llucena
    * patrimoni arquitectònic
    * renovació urbana
    * pla d'urbanisme
    * protecció del patrimoni

RESOLUCIÓ de 5 de juliol de 2006, de la Conselleria de Territori i Habitatge, sobre la declaració d'àrea de rehabilitació del centre històric de Lucena del Cid (Castelló). [2006/9604]  
Antecedents de fet  
Primer. L'1 de desembre de 2005 va entrar en el registre intern de l'Àrea de Promoció de la Direcció General d'Habitatge i Projectes Urbans de la Conselleria de Territori i Habitatge un escrit i diversa documentació complementària de l'Ajuntament de Lucena del Cid per a la sol·licitud de la declaració d'àrea de rehabilitació del centre històric de la localitat. Aquesta documentació va ser aprovada pel Ple en sessió celebrada el 21 de novembre de 2005.  
Segon. El centre històric de Lucena del Cid no té antecedents com a àrea de rehabilitació. La delimitació proposada comprén la pràctica totalitat del nucli urbà de Lucena del Cid amb una superfície de 258.010 m2.  
La morfologia de la zona és molt irregular, amb carrers i carrerons estrets de pendent pronunciat. La major part de l'edificació existent respon a la tipologia de habitatge entre mitgeres de planta baixa i dues altures, amb buits verticals, balcons de ferro forjat, coberta de teula àrab, ràfecs formats per dues o tres filades de rajoles volades i murs de maçoneria generalment sense esquerdejar i emblanquinats directament.   
En molts casos l'estat de les edificacions és deficient, amb problemes estructurals a causa de la putrefacció i la consegüent pèrdua de secció dels perfils de fusta per la presència d'humitat i d'habitabilitat.   
Tercer. La població del municipi és de 1578 habitants.   
En l'àmbit de l'àrea es troben edificis o conjunts arquitectònics com ara:  
Església arxiprestal dedicada a la Ntra. Sra. de l'Assumpció, d'estil barroc, segle XVIII  
Ermita de Sant Antoni, segle XVIII, de reduïdes dimensions, amb cúpula barroca  
Ermita de Sant Vicent d'estil goticorenaixentista  
Ermitori de Sant Miquel de les Torrocelles, recinte emmurallat d'època medieval  
Castell Ducs Dhijar, actual museu etnològic  
El graner, construcció del segle XIX. Seu actual de la banda municipal  
Ajuntament, d'estil neoclàssic  
Quart. Per a promoure la rehabilitació i la regeneració del centre històric l'Ajuntament de Lucena del Cid té previst adoptar com a mesures específiques per a incentivar i ordenar la rehabilitació en l'àmbit de l'àrea proposada el següent:  
Reduir la taxa de llicència d'obra per a actuacions de rehabilitació de façana i coberta a l'1%.  
Posar a disposició del municipi una persona encarregada d'informar els particulars i gestionar els expedients de rehabilitació.  
Cinqué. El municipi compta actualment amb normes subsidiàries de planejament, aprovades definitivament el 3 de maig de 1994. Disposa, per tant, d'un instrument de planejament adequat per a escometre les actuacions de rehabilitació a l'àrea proposada que fa referència expressa a la tipologia edificatòria, usos permesos, edificabilitat, altures, alineacions, patis, vols, edificis i espais que s'han de protegir com també prescripcions de caràcter estètic relatives a tractament de façanes i cobertes.  
Sisé. El 27 de febrer de 2006, el Servei Territorial d'Habitatge i Projectes Urbans emet un informe en el qual s'informa que la delimitació de l'àrea proposada es considera no homogènia i coherent, per la qual cosa es proposa una nova delimitació de manera que la zona que s'ha de declarar com a àrea de rehabilitació a centre històric.  
Fonaments de dret  
Primer. Conforme al que establix l'article 14 del Decret 81/2006, de 9 de juny, del Consell de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana es consideren àrees de rehabilitació a centres històrics aquelles que pel seu caràcter patrimonial (...) es plantege un programa d'actuació municipal en què s'incloguen incentius a la iniciativa privada per a la conservació, rehabilitació i millora del patrimoni residencial i disposen de planejament adequat.  
Segon. Segons el parer d'aquesta àrea les dites circumstàncies es complixen.  
Tercer. En el mateix article s'indica que la declaració d'àrees de rehabilitació a centres històrics es realitzarà mitjançant una resolució del director general competent en matèria d'habitatge (excepte en municipis de més de 50.000 habitants que el conseller la resoldrà) a petició motivada per l'ajuntament, amb un informe previ tècnic corresponent.   
Quart. Segons el punt 3 de l'article 14 del Decret 81/2006, són criteris preferents per a la declaració d'àrees de rehabilitació a centres històrics:  
Que la zona posseïsca interés històric, urbanístic, arquitectònic i ambiental o que estiga incoada com bé d'interés cultural amb la classificació de conjunt històric.  
Que per part de l'ajuntament es dispose de Pla especial de protecció, Pla de reforma interior o planejament adequat.  
Que concórreguen altres circumstàncies de caràcter social que aconsellen una actuació renovadora.  
Cinqué. La documentació aportada és adequada i suficient i inclou l'informe del tècnic del Servei Territorial d'Habitatge i Projectes Urbans de València, resolc:  
Primer. Declarar l'Àrea de Rehabilitació del Centre Històric de Lucena del Cid, la delimitació de la qual es fixa en el plànol adjunt. Aquesta ha de quedar inserida en uns cartells indicatius segons el Manual d'identitat visual corporativa que ha de col·locar l'Ajuntament segons instruccions d'aquesta conselleria.   
Segon. Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell per a les actuacions protegides que s'efectuen en aquest àmbit.  
Contra la present resolució que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que estime oportú.  
València, 5 de juliol de 2006.. El director general d'habitatge i projectes urbans: Bernabé Bueno Miralles.